สังคมข่าวหุ้น
ดัชนีหุ้นไทยปิดตลาด 1,810.32 จุด ลดลง 17.03 จุด มูลค่าการซื้อขาย 76,657 ล้านบาท นักลงทุนต่างชาติขายสุทธิ 5,136.82 ล้านบาท นับเป็นการปรับตัวลงตามตลาดภูมิภาคเอเชีย ตามตลาดหุ้นสหรัฐฯร่วงแรง เหตุจากผลตอบแทนพันธบัตรสหรัฐพุ่งขึ้น ส่งผลให้เกิดแรงขายสินทรัพย์เสี่ยงออกมา วันนี้ตลาดหุ้นไทยมีโอกาสแกว่งตัว ติดตามทิศทางพันธบัตรสหรัฐต่อเนื่อง ประเมินแนวรับ 1,800 จุด แนวต้าน 1,820 จุด...
6 ก.พ. 2561

เล็กเซียวหงส์
*…ดัชนีหุ้นไทยปิดตลาด 1,810.32 จุด ลดลง 17.03 จุด มูลค่าการซื้อขาย 76,657 ล้านบาท นักลงทุนต่างชาติขายสุทธิ 5,136.82 ล้านบาท นับเป็นการปรับตัวลงตามตลาดภูมิภาคเอเชีย ตามตลาดหุ้นสหรัฐฯร่วงแรง เหตุจากผลตอบแทนพันธบัตรสหรัฐพุ่งขึ้น ส่งผลให้เกิดแรงขายสินทรัพย์เสี่ยงออกมา วันนี้ตลาดหุ้นไทยมีโอกาสแกว่งตัว ติดตามทิศทางพันธบัตรสหรัฐต่อเนื่อง ประเมินแนวรับ 1,800 จุด แนวต้าน 1,820 จุด…
*…LH พบบิ๊กล็อต 616,461,378 หุ้น มูลค่า 6,719.43 ล้านบาท ว่ากันว่า GIC (ของสิงคโปร์) เป็นผู้ขายออก จึงมีประเด็นน่าตามต่อว่าทำไมถึงขาย..! เพราะถือหุ้น LH มาร่วม 20 ปี (ตั้งแต่วิกฤติต้มยำกุ้ง) ที่สำคัญปลายปีที่แล้วเพิ่งขายล้างพอร์ตหุ้น QH ที่ถืออยู่ 10.7% จึงอดคิดไม่ได้ว่าหรือหุ้นอสังหาริมทรัพย์ไทยไร้เสน่ห์สำหรับ GIC ไปแล้ว อย่าลืมนะว่าเกือบ 20 ปี ที่ถือหุ้น LH ทางฝ่าย GIC ได้ปันผลไปเท่าไหร่แล้ว นี่ยังไม่รวมกำไรจากส่วนต่างราคาหุ้นมากกว่า 8 เท่าตัว..งานนี้เรียกว่า “GIC ถอนกำไร” ได้เลย…
*…ADVANC มาตามนัดปี 2560 โชว์กำไร 30,000 ล้านบาท พร้อมจ่ายปันผล 3.57 บาท (เท่ากับว่า INTUCH รับปันผลงวดนี้ 4,293.67 ล้านบาท) และใช้เงินลงทุนปีนี้ 35,000-38,000 ล้านบาท ตั้งเป้าปีนี้อัตรา EBITDA margin อยู่ที่เฉลี่ย 45-47% ราคาหุ้นน่าจะตอบรับเชิงบวกแน่นอน…
*…SOLAR จู่ๆ ราคาพุ่งพรวดชนซิลลิ่ง ทั้งที่ปัจจัยพื้นฐานไม่ได้มีชิ้นดีอะไร บ่งบอกพฤติกรรม “ลากไปเชือด” หุ้นตัวนี้กลับมาอีกครั้ง ส่องดูงบการเงินไม่เห็นเงื่อนไขที่ทำให้หุ้น SOLAR ขึ้นแรงได้ขนาดนี้..แต่อยากให้เหลือบดูผู้ถือหุ้นใหญ่ว่ามีใครเข้าใครออกหรือไม่..สถานการณ์แบบนี้บอกได้เลยไม่ปกติแน่นอน อย่าลืมนะว่าหุ้นตัวนี้เคยทำให้หลายคนกลายเป็นยาจกมาแล้ว…
*…DELTA น่าจับตาราคาหุ้นวันนี้ มีโอกาสปรับลงได้เช่นกัน จากกรณี เจอภาษีย้อนหลัง 401,423,775 ล้านบาท (ปี 2544-2547) ล่าสุดศาลฎีกา อ่านคำพิพากษา วันที่ 23 ม.ค. 2561 สั่งให้ DELTA ต้องชำระเงินภาษีทั้งสิ้น 401,423,775 บาท ให้แก่กรมสรรพากร แม้ดูจากกระแสเงินสด เพียงพอจะจ่ายทีเดียวได้ทั้งหมด แต่การมีข้อพิพาทเรื่องภาษีแบบนี้ไม่ใช่เรื่องดีแน่.!??…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…..หากไม่จุใจอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น.
*…ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com พร้อมกับการกลับมาของรายการ “ข่าวหุ้นเจาะตลาด ออนเรดิโอ” ผ่านทางสถานีข่าวจริงสปริงเรดิโอ FM 102 MHz โดย บูรพา สงวนวงศ์, สุภชัย ปกป้อง และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น…